Simon Gerrans

Simon Gerrans (s. 16. toukokuuta 1980 Melbourne) on australialainen maantiepyöräilijä, joka kilpaili ammattilaisena 2005−2018. Gerrans voitti vuoden 2008 Ranskan ympäriajon 15. etapin, joka oli Italian Prato Nevosoon päättynyt vuorietappi. Hän kuului neljän ajajan kärkiryhmään, joka karkasi pääjoukolta jo etapin alkuvaiheessa pysyen irti maaliin saakka. Gerrans voitti vuorenhuipulle päättyneen etapin kukistettuaan loppukirissä Egoi Martínezin ja Danny Paten. Italian ympäriajossa 2009 Gerrans voitti Bolognaan päättyneen 14. etapin. Hän oli mukana irtiottoryhmässä, josta karkasi etapin päättäneessä San Lucan nousussa. Hän voitti samana vuonna myös UCI ProTour -sarjaan kuuluneen GP Ouest-France -kilpailun oltuaan loppukirissä paras viiden miehen kärkiryhmästä. Espanjan ympäriajossa 2009 hän voitti Murciaan päättyneen kymmenennen etapin ennen irtiottokumppaneitaan Ryder Hesjedalia, Jakob Fuglsangia ja Aleksandr Vinokurovia. Hän voitti maantieajon Australian- mestaruuden 2012. Gerrans voitti 2012 Milano – San Remo -suurklassikon kukistettuaan loppukirissä irtiottokumppaninsa Fabian Cancellaran ja Vincenzo Nibalin. Ranskan ympäriajossa 2013 hän voitti Korsikalla ajetun kolmannen etapin oltuaan nopein 89 miehen kärkijoukosta. Seuraavana päivänä hänen tallinsa Orica-GreenEDGE voitti joukkueaika-ajon ja Gerrans nousi kokonaiskilpailun johtoon. Gerrans voitti maantieajon Australian-mestaruuden 2014. Hän voitti saman vuoden Liège–Bastogne–Liège-monumentin noustuaan viime metreillä voittoon ennen Alejandro Valverdea ja Michał Kwiatkowskia. Syyskuussa 2014 hän voitti World Tour -kilpailut Grand Prix Cycliste de Québec ja Grand Prix Cycliste de Montréal. Québecin kilpailun hän oli voittanut myös 2012. Ponferradan MM-kilpailuissa hän sai maantieajossa hopeaa sekunnin Michał Kwiatkowskille hävinneenä. Tour Down Under -etappikilpailun hän on voittanut 2006, 2012, 2014 ja 2016. == Saavutuksia == Lähde: Cycling Archives, Pro Cycling Stats ;2002 :Tour of Tasmania, 3. etapin voitto ;2003 :Melbourne–Warrnambool, voitto ;2004 :Herald Sun Tour, 9. etapin voitto ;2005 :Herald Sun Tour, kokonaiskilpailun ja 3. etapin voitto :Tour du Finistère, voitto :GP Industria Artigianato e Commercio Carnaghese, voitto :Ranskan ympäriajo, 17. etapilla kolmas ;2006 :Tour Down Under, kokonaiskilpailun ja 1. etapin voitto :Herald Sun Tour, kokonaiskilpailun voitto ;2007 :GP Plumelec- Morbihan, voitto :Tour du Haut-Var, toinen ;2008 :Ranskan ympäriajo, 15. etapin voitto :Critérium International, 2. etapin voitto :Route du Sud, 1. etapin voitto ;2009 :Liège–Bastogne–Liège, kuudes :Italian ympäriajo, 14. etapin voitto :GP Ouest-France, voitto :Espanjan ympäriajo, 10. etapin voitto :Maantieajon MM-kilpailu, kymmenes ;2011 :Amstel Gold Race, kolmas :Tanskan ympäriajo, kokonaiskilpailun voitto :GP Ouest-France, toinen ;2012 :Maantieajon Australian-mestaruus :Tour Down Under, kokonaiskilpailun voitto :Milano – San Remo, voitto :Clásica de San Sebastián, toinen :Grand Prix Cycliste de Québec, voitto :Grand Prix Cycliste de Montréal, neljäs ;2013 :Tour Down Under, 5. etapin voitto :Katalonian ympäriajo, 6. etapin voitto :Baskimaan ympäriajo, 1. etapin voitto :Amstel Gold Race, kolmas :Ranskan ympäriajo, 3. etapin voitto ;2014 :Maantieajon Australian-mestaruus :Tour Down Under, kokonais- ja pistekilpailun sekä 1. etapin voitto :Amstel Gold Race, kolmas :Liège–Bastogne–Liège, voitto :Vattenfall Cyclassics, kolmas :Grand Prix Cycliste de Québec, voitto :Grand Prix Cycliste de Montréal, voitto :MM- kilpailut, maantieajossa hopeaa ;2015 :Italian ympäriajo, 7. etapilla kolmas :MM-kilpailut, maantieajossa kuudes ;2016 :Tour Down Under, kokonais- ja pistekilpailun sekä 3. ja 4. etapin voitto ;2017 :Cadel Evans Great Ocean Road Race, toinen :Norjan ympäriajo, kokonaiskilpailussa toinen ;2018 :Cadel Evans Great Ocean Road Race, viides == Lähteet == == Aiheesta muualla == *Saavutuksia www.trap-friis.dk Luokka:Australialaiset maantiepyöräilijät Luokka:Vuonna 1980 syntyneet Luokka:Elävät henkilöt